smcproject/ml-wiki-sentences huggingface dataset:
അതിനും ഇ-ഒപ്പ് വേണമെന്ന് മാത്രം.
ഓഹരി വാങ്ങുകയോ വിൽക്കുകയോ ചെയ്യുമ്പോൾ തെളിവായി കിട്ടുന്ന നിയമപരമായ രേഖയാണ് 'കോൺട്രാക്ട് നോട്ട്'.
ഓഹരി ഇടപാടിന്റെ എല്ലാ വിവരങ്ങളും അടങ്ങിയ കോൺട്രാക്ട് നോട്ട് തന്നെ ഇലക്‌ട്രോണിക് രേഖയായി ഇ-മെയിൽ വഴി ലഭിക്കാൻ സൗകര്യമുണ്ട്.
അതിനും ഡി.എസ്. തന്നെ ഉപയോഗിക്കുന്നു.
ഇതിനെല്ലാം പുറമേ കയറ്റുമതി, ഇറക്കുമതി സംബന്ധിച്ച ഫയലിങ് തുടങ്ങി നിയമപരമായി സമർപ്പിക്കേണ്ട രേഖകൾക്കെല്ലാം 'ഡി.എസ്.' ഉപയോഗപ്പെടും.
വ്യക്തികൾക്കും സ്ഥാപനങ്ങൾക്കുമെല്ലാം ഡി.എസ്. എടുക്കാം.
ടി.സി.എസ്, എൻ.ഐ.സി., കോഡ് സൊല്യൂഷൻസ് തുടങ്ങിയ അംഗീകൃത സ്ഥാപനങ്ങളാണ് 'ഡി.എസ്.' നല്കുന്നത്.
ഫോട്ടോ, തിരിച്ചറിയൽ രേഖ (ഇലക്ഷൻ തിരിച്ചറിയൽ കാർഡ്, പാസ്‌പോർട്ട്, പാൻ കാർഡ്) എന്നിവ സഹിതം നിശ്ചിത ഫോമിൽ അപേക്ഷ നല്കിയാൽ മതി.
ഒരു വർഷമോ, രണ്ട് വർഷത്തേയോ കാലാവധിക്കാണ് ഡി.എസ്. നല്കുന്നത്.
ഇതിനായി ആയിരം മുതൽ രണ്ടായിരം രൂപ വരെ ഫീസ് ഈടാക്കാറുണ്ട്.
സെൻട്രൽ ജിഎസ്ടി, സെൻട്രൽ എക്സൈസ് ഓഫിസുകളിൽ ഡിജിറ്റൽ ഒപ്പ് സംവിധാനം ഉപയോഗപ്പെടുത്തുന്നുണ്ട്.
അസിസ്റ്റന്റ് കമ്മിഷണർ ഉൾപ്പെടെ ഉയർന്ന റാങ്കിലുള്ള എല്ലാ ഗ്രൂപ്പ് എ ഓഫിസർമാർക്കും ഡിജിറ്റൽ സിഗ്നേച്ചർ നൽകിയിട്ടുണ്ട്.
സംസ്ഥാനത്തെ മുപ്പതിനായിരത്തോളം ഡിഡിഒമാർ(ഡ്രായിംഗ് ആൻഡ് ഡിസ്പേഴ്സിംഗ് ഉദ്യോഗസ്ഥർ - ശമ്പളം മാറി നൽകുന്നവർ) കെൽട്രോണിൽനിന്നു ഡിജിറ്റൽ സിഗ്നേച്ചർ വാങ്ങണമെന്നു സർക്കാർ നിർദേശിച്ചിരുന്നു.
കേരളത്തിലെ സർക്കാർ ജീവനക്കാരായ ഡിഡിഒമാർക്ക് ഡിജിറ്റൽ സിഗ്നേച്ചർ ലഭിക്കുന്നതാണ്.
(ഐ.ടി. മിഷൻ ആണ് ഇവ നിയന്ത്രിക്കുന്നത്‌ ).
നാഷണൽ ഇൻഫോർമാറ്റിക്സ സെന്റർ, ഇ മുദ്ര കൺസ്യൂമർ സർവീസസ് എന്നിവ വഴിയാണ് ഡിജിറ്റൽ സിഗ്നേച്ചർ നൽകുന്നത്.
അവലംബം ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ പുറം കണ്ണികൾ Digital Signature (ഡിജിറ്റൽ സിഗ്നേച്ചർ) Archived 2019-09-16 at the Wayback Machine .
ഡിജിറ്റാലിസ് ഔഷധങ്ങൾ ഇംഗ്ലീഷ് വിലാസം https://ml.wikipedia.org/wiki/Digitalis ഇംഗ്ലീഷ് വിലാസം https://ml.wikipedia.org/wiki/Digitalis_drugs
ഹൃദ്രോഗ ചികിത്സയ്ക്ക് ഉപയോഗിക്കുന്ന ഒരു വിഭാഗം ഔഷധങ്ങളാണ് ഡിജിറ്റാലിസ് ഔഷധങ്ങൾ .
ഇവയുടെ പ്രധാന സ്രോതസ്സായ 'ഫോക്സ് ഗ്ലോവ്' (Fox glove) വിഭാഗത്തിൽപ്പെടുന്ന സസ്യങ്ങളുടെ ലത്തീൻ നാമമാണ് ഡിജിറ്റാലിസ് .
എന്നാൽ സമാന രാസഘടന (ഗ്ലൈക്കോസൈഡ്) ഉളളതും ഹൃദയത്തിൽ സമാനമായ പ്രയോഗഫലങ്ങൾ ഉളവാക്കാൻ കഴിവുള്ളതുമായ പദാർഥങ്ങൾ മറ്റ് സസ്യങ്ങളിൽ നിന്നും വേർതിരിച്ചിട്ടുണ്ട്.
ഈ ഔഷധങ്ങളെല്ലാം തന്നെ പൊതുവിൽ ഡിജിറ്റാലിസ് എന്ന പേരിലാണ് അറിയപ്പെടുന്നത്.
പുരാതന ഈജിപ്തിലെ (സു. 1500 ബിസി) പുരോഹിത ഭിഷഗ്വരന്മാരും റോമാക്കാരും (സു. 500 ബി.സി) സ്ട്രോഫാൻതസ് (Strophanthus), ഒളിയാൻഡർ (അരളി) തുടങ്ങിയ ഉഷ്ണമേഖലാ സസ്യങ്ങളിൽ നിന്ന് വേർതിരിച്ചെടുത്ത ചില ഡിജിറ്റാലിസ് ഔഷധങ്ങൾ ഉപയോഗിച്ചിരുന്നതായി രേഖകളുണ്ട്.
1785-ൽ വില്യം വിതറിങ് എന്ന ഇംഗ്ലീഷ് ഭിഷഗ്വരനാണ് ഫോക്സ് ഗ്ലോവ് സസ്യങ്ങളിൽ നിന്നും ഡിജിറ്റാലിസ് ഔഷധങ്ങൾ വേർതിരിക്കുകയും അവയുടെ പ്രഭാവം വിശദമായി പഠിക്കുകയും ചെയ്തത്.
ഡിജിറ്റാലിസ് ഔഷധങ്ങൾ പ്രയോഗിക്കുന്നതിന് മാർഗനിർദ്ദേശകമായി ഇന്നും ഉപയോഗിക്കപ്പെടുന്ന ഒരു പ്രാമാണിക വൈദ്യശാസ്ത്ര ഗ്രന്ഥമാണ് ഇദ്ദേഹം രചിച്ച അക്കൗണ്ട് ഒഫ് ദ് ഫോക്സ് ഗ്ലോവ് ആൻഡ് സം ഒഫ് ഇറ്റ്സ് മെഡിക്കൽ യൂസസ്.
ഔഷധങ്ങൾ ഡിജിറ്റാലിസ് ഒബ്സ്ക്യൂറ ഡിജിറ്റാലിസ് ഗ്രാൻഡിഫ്ളോറ ഡിജിറ്റാലിസ് പർപുറിയ
ഡിജിറ്റാലിസ് പർപ്യൂറിയേ അഥവാ പർപിൾ ഫോക്സ് ഗ്ലോവിൽ നിന്നും വേർതിരിച്ചെടുക്കുന്ന ഡിജിറ്റോക്സിൻ (Digitoxin), ഡിജിറ്റാലിസ് ലാന്റയിൽ നിന്നും ലഭ്യമാക്കുന്ന ഡിജോക്സിൻ (Digoxin), സ്ട്രോഫാൻതസ് ഗ്രാറ്റസിൽ നിന്നുളള ഔആബേയ് ൻ (Ouabain) എന്നിവയാണ് ഏറ്റവും പ്രാധാന്യമർഹിക്കുന്ന ഡിജിറ്റാലിസ് ഔഷധങ്ങൾ .
ഉയർന്ന രക്തമർദം, ധമനികളുടെ കട്ടിയാകൽ (arterio sclerosis) തുടങ്ങിയവ മൂലം ഹൃദയത്തിൽ രക്തം കെട്ടിനിൽക്കുന്നതു കൊണ്ടുണ്ടാകുന്ന ഹൃദ്രോഗ ചികിത്സയിലാണ് ഡിജിറ്റാലിസ് ഏറ്റവും ഫലപ്രദമായിക്കാണുന്നത്.
രക്ത ധമനിയുടെ തന്തുക്കൾ കൂടിക്കുഴഞ്ഞ് ഒരു ഗ്രന്ഥിയായിത്തീരുന്ന 'ആർട്ടീരിയൽ ഫൈബ്രിലേഷൻ '(arterial fibrillation) എന്ന അവസ്ഥയിലുണ്ടാവുന്ന ഉയർന്ന ഹൃദയമിടിപ്പ് കുറയ്ക്കുന്നതിനും ഡിജിറ്റാലിസ് ഉപയോഗപ്രദമാണ്.
ഹൃദയ പേശികളിലും മധ്യ-ഹൃത്-സ്തര (myocardium)ത്തിലും നേരിട്ട് പ്രഭാവം ചെലുത്തുന്നു എന്നതാണ് ഡിജിറ്റാലിസിന്റെ സവിശേഷത.
ഇതിന്റെ ഫലമായി ഹൃദയത്തിന് സങ്കോചിക്കാനുള്ള ശേഷി വർധിക്കുകയും ധമനികളിലേക്ക് കൂടുതൽ രക്തം പമ്പ് ചെയ്യുകയും ചെയ്യുന്നു.
രക്തചംക്രമണത്തിലുണ്ടാവുന്ന പുരോഗതി ഹൃദയ സംബന്ധമായ എല്ലാ വിധ തകരാറുകളും ഭേദപ്പെടുത്തുവാനുപകരിക്കും.
വൃക്കകളിലേക്കുളള രക്ത പ്രവാഹം വർധിക്കുന്നതു മൂലം മൂത്രം കൂടുതൽ പോകുന്നതിനാൽ നീർവീക്കം കുറയ്ക്കുന്നതിന് പ്രയോജനപ്പെടുന്നു.
ഹൃദ്രോഗം മൂലം ശ്വാസകോശത്തിലും മറ്റ് അവയവങ്ങളിലും ഉണ്ടാവുന്ന വീക്കം മാറ്റുന്നതിന് ഡിജിറ്റാലിസിന്റെ ഉപയോഗം പ്രയോജനകരമാവാറുണ്ട്.
ഹൃദയസംബന്ധമായ മിക്ക തകരാറുകൾക്കും ഡിജിറ്റാലിസിന്റെ ഏറ്റവും അനുകൂലമായ ഫലം കഴിയുന്നത്ര വേഗത്തിൽ ലഭ്യമാക്കുന്നതിന് ആദ്യം തന്നെ കൂടിയമാത്രയിൽ ഡിജിറ്റാലിസ് രോഗിക്ക് നൽകുകയാണ് ചെയ്തു വരുന്നത്.
ഈ പ്രക്രിയ ഡിജിറ്റലീകരണം (digitalisation) എന്നാണറിയപ്പെടുന്നത്.
പലപ്പോഴും ധമനിയിലേക്ക് നേരിട്ട് കുത്തിവെയ്പ്പു നടത്തിയാണിത് സാധ്യമാക്കുന്നതെങ്കിലും ഈ ഔഷധം ഗുളിക രൂപത്തിൽ നൽകുന്നതാണ് ഏറ്റവും സുരക്ഷിതം.
ഡിജിറ്റലീകരണത്തിനു ശേഷം മാത്ര കുറച്ച് രക്തത്തിലെ ഡിജിറ്റാലിസിന്റെ അളവ് നിലനിറുത്തുകയാണ് പതിവ്.
ഔആബേയ്നിന്റെ പ്രഭാവവും വിസർജനവും ത്വരിതഗതിയിലായതിനാൽ വളരെ അടിയന്തരമായ സന്ദർഭങ്ങളിൽ മാത്രമേ ഔആബേയ് ൻ ഉപയോഗിക്കാറുള്ളൂ.
വളരെ നേരിയ തോതിൽ അധികരിച്ചാൽ തന്നെ ഡിജിറ്റാലിസ് വിഷസ്വഭാവം പ്രദർശിപ്പിക്കും.
കോശങ്ങളിൽ നിന്നും പൊട്ടാസിയം നഷ്ടമാവുന്നതു മൂലമാണ് മിക്കവാറും എല്ലാ ദൂഷ്യഫലങ്ങളും ഉളവാകുന്നത്.
വിശപ്പില്ലായ്മ, ഓക്കാനം, ഛർദി എന്നിവയാണ് ലക്ഷണങ്ങൾ.
ഹൃദയമിടിപ്പ് അപകടകരമാംവിധം കുറയുന്നത് മറ്റൊരു ദൂഷ്യ ഫലമാണ്.
ഹൃദ്രോഗങ്ങൾക്ക് ഇന്നും ഡിജിറ്റാലിസ് ഏറ്റവും സ്വീകാര്യമായ ഔഷധമാണെങ്കിലും ഇവയുടെ പ്രവർത്തന രീതി പൂർണമായും വ്യക്തമായിട്ടില്ല.
കോശസ്തരങ്ങളിലൂടെയുളള അയോൺ വിനിമയം നിയന്ത്രിക്കുന്ന എൻസൈമുകളുടെ പ്രവർത്തനത്തിൽ പ്രഭാവം ചെലുത്തുന്നതിനാൽ തന്മാത്രാ ജീവശാസ്ത്രജ്ഞർ ഡിജിറ്റാലിസിന്റെ പ്രവർത്തനത്തിൽ തത്പരരായിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിജിറ്റാലിസ് ഔഷധങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡിജിറ്റൽ-ടു-അനലോഗ് കൺവെർട്ടർ ഇംഗ്ലീഷ് വിലാസം https://ml.wikipedia.org/wiki/Digital-to-analog_converter ഒരു സൗണ്ട് കാർഡിൽ ഉപയോഗിച്ചിരിക്കുന്ന 8-ചാനൽ  ഡിജിറ്റൽ-ടു-അനലോഗ് കൺവെർട്ടർ, സിറസ് ലോജിക് സി.എസ്.4382
ഡിജിറ്റൽ രൂപത്തിലുള്ള ഡാറ്റയെ ആനുപാതികമായ ഒരു അനലോഗ് സിഗ്നലാക്കി മാറ്റുന്ന ഒരു ഉപകരണമാണ് ഡിജിറ്റൽ-ടു-അനലോഗ് കൺവെർട്ടർ .
ഡാക് (DAC) എന്ന ചുരുക്കപ്പേരിലും അറിയപ്പെടുന്നു.
അനലോഗ്-ടു-ഡിജിറ്റൽ കൺവെർട്ടറിന്റെ നേർവിപരീതമായ പ്രവർത്തനമാണിത്.
ഇതിന്റെ ഇൻപുട്ട് മിക്കവാറും ഒരു ബൈനറി കോഡ് ആയിരിക്കും.
വോൾട്ടത , വൈദ്യുതധാര (കറണ്ട്), ചാർജ്ജ് തുടങ്ങിയവയിലേതെങ്കിലും രൂപത്തിലാവാം ഔട്ട്‌പുട്ട്.
പ്രധാനമായും ഐ.സി രൂപത്തിലാണ് ഇവ പ്രചാരത്തിലുള്ളത്.
വിവിധ പ്രവർത്തനതത്ത്വങ്ങളിൽ ഉള്ളവ ലഭ്യമാണ്.
മുഖ്യമായും ഔട്ട്‌പുട്ടിന്റെ റെസല്യൂഷൻ, കൺവെർഷൻ വേഗത എന്നിവയെ അടിസ്ഥാനപ്പെടുത്തിയാണ് ഒരു പ്രത്യേക ഡാക് തിരഞ്ഞെടുക്കുക.
ഒരു 8-ചാനൽ  ഡിജിറ്റൽ-ടു-അനലോഗ് കൺവെർട്ടർ ലളിതമായ പ്രവർത്തന രൂപരേഖ ഉപയോഗങ്ങൾ ഓഡിയോ
ഡിജിറ്റൽ രൂപത്തിൽ സൂക്ഷിക്കപ്പെട്ട സംഗീതം, ശബ്ദം മുതലായവയെ അനലോഗ് സിഗ്നലാക്കി ഔട്ട്പുട്ട് ചെയ്യുവാൻ ഡാക് ആവശ്യമാണ്.
ഇതിനാൽ സിഡി പ്ലെയർ, ഫ്ലാഷ് പ്ലെയർ തുടങ്ങിയ ഉപകരണങ്ങളിൽ  ഇവ വ്യാപകമായി ഉപയോഗിക്കപ്പെടുന്നു.
യു.എസ്.ബി സ്പീക്കറുകൾ, സൗണ്ട് കാർഡുകൾ മുതലായവയിലും ഡാക് ഉപയോഗിക്കപ്പെടുന്നുണ്ട്.
വോയിപ് (VoIP) അഥവാ വോയ്സ് ഓവർ ഐ.പി-യിൽ ഡിജിറ്റൽ രൂപത്തിലാണ് സംപ്രേഷണം ചെയ്യപ്പെടുക.
ഇതിനായി മൈക്കിലൂടെ സ്വീകരിക്കപ്പെടുന്ന ശബ്ദം ഒരു അനലോഗ്-ടു-ഡിജിറ്റൽ കൺവെർട്ടറിന്റെ സഹായത്തോടെ ഡിജിറ്റൽ രൂപത്തിലാക്കുന്നു.
പിന്നീട് ശബ്ദത്തിന്റെ പുനർനിർമ്മാണത്തിനായി ഡാക് ഉപയോഗിക്കപ്പെടുന്നു.
ഇന്നത്തെ ഡിജിറ്റൽ ഡിസ്പ്ലേ യൂണിറ്റുകൾ പ്രചാരം നേടുന്നതിന് മുൻപ് വളരെയധികം ഉപയോഗിക്കപ്പെട്ടിരുന്ന സി.ആർ.ടി. മോണിറ്ററുകൾ, ഓസിലോസ്കോപ്പ്, ടെലിവിഷൻ തുടങ്ങിയ ഉപകരണങ്ങളിൽ കമ്പ്യൂട്ടറിൽ നിന്നള്ളതും ഡിജിറ്റൽ സമ്പ്രേഷണം വഴി സ്വീകരിക്കപ്പെട്ടതും മറ്റുമായ സിഗ്നലുകൾ അനലോഗ് രൂപത്തിലാക്കേണ്ടതുണ്ട്.
ഇതിനായി  ഇത്തരം ഉപകരണങ്ങളിൽ ഡാക് ഉപയോഗിക്കപ്പെടുന്നുണ്ട്.
പ്രകാശതീവ്രതയോടുള്ള മനുഷ്യനേത്രത്തിന്റെ പ്രതികരണം ആനുപാതികമല്ലാത്തതിനാൽ ഈ പ്രക്രിയ കൂടുതൽ സങ്കീർണ്ണമാകുന്നു.
ഡാക്, മെമ്മറി എന്നിവ സംയോജിപ്പിച്ച് ഗാമാ കറക്ഷൻ വഴി ഇത് ക്രമീകരിക്കപ്പെടുന്നു.
അവലംബം പുറത്തേക്കുള്ള കണ്ണികൾ എഡിസി-ഡാക് ഗ്ലോസറി, മാക്സിം Archived 2009-12-13 at the Wayback Machine .
ഡിജിറ്റൽ ഇന്ത്യ ഇംഗ്ലീഷ് വിലാസം https://ml.wikipedia.org/wiki/Digital_India
ഇന്ത്യയിൽ എല്ലായിടത്തും എല്ലാവരിലേക്കും ഇന്റർനെറ്റ് സൗകര്യം എത്തിക്കുകയും ഡിജിറ്റൽ സാക്ഷരത ഉറപ്പുവരുത്തുകയും ചെയ്യുന്നതിനുള്ള സർക്കാർ പദ്ധതിയാണ് ഡിജിറ്റൽ ഇന്ത്യ (Digital India).
രാജ്യത്തെ എല്ലാ പഞ്ചായത്തുകളിലും ബ്രോഡ്ബാൻഡ് കണക്ഷനും വിദ്യാഭ്യാസ സ്ഥാപനങ്ങളിൽ വൈ-ഫൈ സംവിധാനവും ഏർപ്പെടുത്താനുദ്ദേശിക്കുന്ന പദ്ധതി, നിലവിൽ വരുന്നതോടെ പുതുതായി പതിനെട്ടു ലക്ഷത്തോളം തൊഴിലവസരങ്ങളുണ്ടാകുമെന്ന് വിലയിരുത്തപ്പെടുന്നു.
2019-ഓടെ പൂർത്തീകരിക്കാൻ ലക്ഷ്യമിടുന്ന പദ്ധതി ഐടി മേഖലയിൽ നാലര ലക്ഷം കോടി രൂപയുടെ നിക്ഷേപം നേടിത്തരുമെന്ന് പ്രതീക്ഷിക്കുന്നു.
ഈ പദ്ധതിയുടെ ആരംഭമായി 2015 ജൂലൈ 1 ന് ഡിജിറ്റൽ ഇന്ത്യ വാരാഘോഷം പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു.
ഡിജിറ്റൽ ഇന്ത്യയെ അടുത്ത തലത്തിലേക്കുയർത്തുന്നു.
ജനശാക്തീകരണത്തിലൂടെ.
ജനജീവിതം സമ്പുഷ്ടമാക്കുന്നതിലൂടെ (Taking the power of digital to the next level.Empowering people.Enriching lives.) എന്ന മുദ്രാവാക്യത്തോടെയാണ് ഡിജിറ്റൽ ഇന്ത്യ വാരാഘോഷം സംഘടിപ്പിക്കപ്പെട്ടത്.
ഡിജിറ്റൽ ഇന്ത്യ പദ്ധതിയുടെ ബ്രാന്റ് അംബാസഡറായി ഐ.ഐ.ടി-ജെ.
പൊതുപരീക്ഷയിൽ പെൺകുട്ടികളിൽ ഒന്നാമതെത്തിയ ഇൻഡോർ സ്വദേശി കൃതി തിവാരി നിയമിക്കപ്പെട്ടു.
പ്രധാനമന്ത്രിയുടെ ഡിജിറ്റൽ ഇന്ത്യ പ്രതീക്ഷകൾ “ മുപ്പതുവർഷം മുമ്പ് വരെ പാമ്പാട്ടികളുടെയും ദുർമന്ത്രവാദത്തിന്റെയും നാടായാണ് ഇന്ത്യയെ വിദേശികൾ കരുതിപോന്നത്. എന്നാൽ ഐ.ടി യിലെ മികവുകൊണ്ട് നമ്മുടെ ചെറുപ്പക്കാർ ലോകത്തെ അതിശയിപ്പിക്കുകയാണിപ്പോൾ. റെയിൽവേയാണ് രാജ്യത്തെ ബന്ധിപ്പിക്കുന്നതെന്ന് മുമ്പ് പറയുമായിരുന്നു. ഐ.ടിയാണ് രാജ്യത്തെ ഒന്നിപ്പിക്കാൻ പോകുന്നതെന്ന് ഇന്ന് ഞാൻ പറയുന്നു.ഞാൻ ഒരു ഡിജിറ്റൽ ഇന്ത്യ സ്വപ്നം കാണുന്നു. ഡിജിറ്റൽ ഇന്ത്യയിലൂടെ നമുക്ക് ലോകത്തോട് മത്സരിക്കാനാകുമെന്ന് എനിക്ക് പൂർണ വിശ്വാസമുണ്ട്. ”
--- 2014-ലെ സ്വാതന്ത്ര്യദിന പ്രസംഗത്തിൽ പ്രധാനമന്ത്രി നരേന്ദ്ര മോഡി രാജ്യത്തോട്  പറഞ്ഞ വാക്കുകളാണിത്.
ലക്ഷ്യങ്ങൾ രാജ്യത്ത് കർഷകർ,ദരിദ്രർ തുടങ്ങീ എല്ലാവർക്കും ഇ-ഗവേണൻസും ഇ-കൊമേഴ്സും ഉൾപ്പെടെ എല്ലാ ഇന്റർനെറ്റ് സേവനങ്ങളുമെത്തിക്കുക.
ഐടി ഉൽപന്നങ്ങളുടെ ഇറക്കുമതി കുറച്ചു ആഭ്യന്തര ഉൽപാദനം വർദ്ധിപ്പിക്കുക.
ഐടി മേഖലയിൽ നാലര ലക്ഷം രൂപയുടെ വൻനിക്ഷേപവും 18 ലക്ഷം തൊഴിലവസരങ്ങളും.
സ്റ്റാർട്ടപ്പ് സംരംഭങ്ങൾക്ക് സഹായം നൽകുക.
മികച്ച സൈബർ സുരക്ഷാ സംവിധാനങ്ങൾ വികസിപ്പിക്കുക.
എല്ലാ സ്കൂളുകളിലും സർവ്വകലാശാലകളിലും ബ്രോഡ്ബാന്റ് കണക്ഷൻ.
നഗരങ്ങളിലെ തെരഞ്ഞെടുക്കപ്പെട്ട മേഖലകളിൽ വൈഫൈ സംവിധാനം.
ആശുപത്രികളിൽ രജിസ്ട്രേഷന് ഓൺലൈൻ സംവിധാനം.
ഓൺലൈൻ ദേശീയ കാർഷിക വിപണി (ONAM) രണ്ടര ലക്ഷം ഗ്രാമങ്ങളെ ഒപ്റ്റിക്കൽ ഫൈബർ ശൃംഖലയിലൂടെ ബന്ധിപ്പിക്കുക.
നേട്ടങ്ങൾ ഭരണത്തിലും സേവനങ്ങളിലും സുതാര്യതയും വേഗതയും ഉറപ്പുവരുത്തുന്നു.
സർക്കാർ സേവനങ്ങളിലെ കാലതാമസം ഒഴിവാക്കുന്നു.
കൃഷി,ആരോഗ്യം,വിദ്യാഭ്യാസം,റവന്യു തുടങ്ങിയ സേവനങ്ങളെല്ലാം എവിടെയിരുന്നും ആവശ്യപ്പെടാനും സ്വീകരിക്കുവാനും എളുപ്പത്തിൽ കഴിയും.
കടലാസുരഹിത ഓഫീസുകൾ യാഥാർത്ഥ്യമാകുന്നതോടെ പരിസ്ഥിതി സംരക്ഷണം.
കാർഷിക വിപണി സുതാര്യവും വിപുലവും ഏകീകൃത സ്വഭാവമുള്ളതുമാകും.
ഡിജിറ്റൽ ഇന്ത്യ വാരാഘോഷം
പദ്ധതിയുടെ ആരംഭത്തിൻറെ ഭാഗമായി 2015 ജൂലൈ 1 മുതൽ ഡിജിറ്റൽ ഇന്ത്യ വാരാഘോഷം സംഘടിപ്പിക്കപ്പെട്ടു.
ന്യൂഡെൽഹിയിലെ ഇന്ദിരാഗാന്ധി ഇൻഡോർ സ്റ്റേഡിയത്തിൽ വച്ച് പ്രധാനമന്ത്രി നരേന്ദ്ര മോദി പദ്ധതിയുടെ ഉദ്ഘാടനം നിർവ്വഹിച്ചു.
റിലയൻസ്,ടാറ്റ,വിപ്രോ,ആദിത്യ ബിർല,എയർബസ്,ഭാരതി എന്റർപ്രൈസസ്,വേദാന്ത ഗ്രൂപ്പ്,ഡെൽറ്റ ഇലക്ട്രോണിക്സ്,ഹീറോ,നിഡെക് കോർപ്പറേഷൻ,ലാവ ഇന്റർനാഷണൽ എന്നീ കമ്പനികൾ ഈ പദ്ധതിയിൽ പങ്കാളികളാകും.
ഏപ്രിൽ 14 ഡിജിറ്റൽ ഇന്ത്യ ദിനമായി ആചരിക്കണമെന്ന കേന്ദ്രസർക്കാർ നിർദ്ദേശം നിലവിലുണ്ട് 2019 -ൽ പ്രതീക്ഷിക്കുന്നത് രണ്ടരലക്ഷം ഗ്രാമങ്ങളിൽ ബ്രോഡ്ബാൻഡ് .
നാലുലക്ഷം പൊതു ഇന്റർനെറ്റ് സേവനകേന്ദ്രങ്ങൾ.
രണ്ടരലക്ഷം സ്ക്കൂളുകളിൽ വൈ-ഫൈ .
1.7 കോടി പേർക്ക് നേരിട്ടും 8.5 കോടി പേർക്ക്  പരോക്ഷമായും തൊഴിൽ.
ഇലക്ട്രോണിക്ക്സ് ഇറക്കുമതി ഇല്ലാതാക്കൽ.
പ്രമുഖ സംരംഭങ്ങൾ
ഡിജിറ്റൽ ഇന്ത്യ വാരാഘോഷവുമായി ബന്ധപ്പെട്ട് അവതരിപ്പിക്കപ്പെട്ട സംരംഭങ്ങൾ വാർത്താവിതരണ അടിസ്ഥാന സൗകര്യവും സേവനങ്ങളും.
ഭാരത് നെറ്റ് വൈ-ഫൈ ഹോട്ട്സ്പോട്ട്സ് നെക്സ്റ്റ് ജനറേഷൻ നെറ്റ്വർക്ക് ഉൽപന്നങ്ങൾ ഡിജിറ്റൽ ലോക്കർ നാഷണൽ സ്കോളർഷിപ്പ് പോർട്ടൽ ഇ-ഹോസ്പിറ്റൽ/ഓആർഎസ് ഇ-സൈൻ ഡിജിറ്റൈസ് ഇന്ത്യ പ്ലാറ്റ്ഫോം (ഡി.ഐ.പി.) പോർട്ടൽസ് ആപ്പ്സ് ഡിജിറ്റൽ ഇന്ത്യ പോർട്ടൽ,മൊബൈൽ ആപ്പ്.
മൈഗവ് ആപ്പ് സ്വച്ച് ഭാരത് ആപ്പ് ആധാർ-മൊബൈൽ അപ്ഡേറ്റ് ആപ്പ് ഗവേഷണ സ്ഥാപനങ്ങൾ നാഷണൽ സെന്റർ ഫോർ ഫ്ളെക്സിബിൾ ഇലക്ട്രോണിക്സ് സെന്റർ ഓഫ് എക്സലൻസ് ഫോർ ഐഒടി പ്രമുഖ നയങ്ങൾ ഇലക്ട്രോണിക്സ് ഡെവലപ്മെന്റ് ഫണ്ട് ഇ-ഗവേണൻസ് പോളിസി ഇനിഷ്യേറ്റീവ്സ്.
ജിൽ ജോൺസ്റ്റൺ ഇംഗ്ലീഷ് വിലാസം https://ml.wikipedia.org/wiki/Jill_Johnston
അമേരിക്കൻ ഫെമിനിസ്റ്റ് എഴുത്തുകാരിയും സാംസ്കാരിക നിരൂപകയുമായിരുന്നു ജിൽ ജോൺസ്റ്റൺ (മെയ് 17, 1929 - സെപ്റ്റംബർ 18, 2010) 1973 ൽ ലെസ്ബിയൻ നേഷൻ രചിക്കുകയും വില്ലേജ് വോയ്‌സിന്റെ ദീർഘകാല എഴുത്തുകാരിയുമായിരുന്നു.
1970 കളിലെ ലെസ്ബിയൻ വിഘടനവാദ പ്രസ്ഥാനത്തിന്റെ നേതാവായിരുന്നു അവർ.
എഫ്. ജെ. ക്രോ എന്ന തൂലികാനാമത്തിലും ജോൺസ്റ്റൺ എഴുതി.
1929 ൽ ലണ്ടനിൽ അമേരിക്കൻ നഴ്‌സായ ഒലിവ് മർജോറി ക്രോവിന്റെയും (ജനനം 1901), ഒരു ഇംഗ്ലീഷ് ബെൽ‌ഫൗണ്ടറും ക്ലോക്ക് മേക്കറുമായ സിറിൽ എഫ്. ജോൺസ്റ്റന്റെയും (1884–1950) ഏകമകളായ ജിൽ ക്രോ ആയി ജോൺസ്റ്റൺ ജനിച്ചു.
അദ്ദേഹത്തിന്റെ കുടുംബ സ്ഥാപനമായ ഗില്ലറ്റ് ജോൺസ്റ്റൺ ന്യൂയോർക്ക് സിറ്റിയിലെ റിവർസൈഡ് ചർച്ചിലെ കാരിലൺ നിർമ്മിച്ചു.
വിവാഹം കഴിക്കാത്ത അവരുടെ മാതാപിതാക്കൾ മകൾ ശിശുവായിരിക്കുമ്പോൾ വേർപിരിഞ്ഞു.
ജോൺസ്റ്റണിന്റെ അമ്മ അവരെ ന്യൂയോർക്കിലെ ക്വീൻസിലെ ലിറ്റിൽ നെക്കിലേക്ക് കൊണ്ടുപോയി.
അവിടെ അവർ വളർന്നു.
മസാച്യുസെറ്റ്‌സിലും മിനസോട്ടയിലും കോളേജിൽ പഠിച്ച ശേഷം, ഗ്രീൻസ്‌ബോറോയിലെ നോർത്ത് കരോലിന സർവകലാശാലയിൽ നിന്ന് ജോൺസ്റ്റൺ മാസ്റ്റർ ഓഫ് ഫൈൻ ആർട്‌സ് ബിരുദം നേടി.
1959 മുതൽ 1960 വരെ വർഷങ്ങളോളം, ന്യൂയോർക്ക് സിറ്റിയിലെ പ്രതിവാര ഡൗണ്ടൗൺ പത്രമായ ദി വില്ലേജ് വോയ്‌സിന്റെ നൃത്ത നിരൂപകനായിരുന്നു ജോൺസ്റ്റൺ.
1960-കളിലും 1970-കളിലും ന്യൂയോർക്ക് നഗരത്തിലെ നിരവധി കലാകാരന്മാർ, പ്രകടന കലാകാരന്മാർ, സംഗീതസംവിധായകർ, കവികൾ, കലാകാരന്മാർ എന്നിവരുമായി അവർ സൗഹൃദത്തിലായിരുന്നു.
1960 കളുടെ അവസാനത്തിൽ ഡെബോറ ജോവിറ്റ് പേപ്പറിൽ ചേരുകയും വോയ്‌സിനായി ഒരു സ്ഥിരം നൃത്ത കോളം എഴുതുകയും ചെയ്തു.
അതേസമയം ജോൺസ്റ്റണിന്റെ ഡാൻസ് കോളം ന്യൂയോർക്ക് കലാരംഗത്തെ അവരുടെ സാഹസികതകൾ വിവരിക്കുന്ന ഒരു തരം പ്രതിവാര ഡയറിയായി മാറി.
"തിയറ്റർ ഫോർ ഐഡിയസ്" സീരീസിന്റെ ഭാഗമായി ഷെർലി ബ്രോട്ടൺ നിർമ്മിച്ച 1971-ലെ ന്യൂയോർക്ക് സിറ്റി പാനലിലെ അംഗമായിരുന്നു ജോൺസ്റ്റൺ.
നോർമൻ മെയിലറുമായി ഫെമിനിസത്തെക്കുറിച്ചുള്ള ശക്തമായ സംവാദമായിരുന്നു ഈ സംഭവം; ജെർമെയ്ൻ ഗ്രീർ, രചയിതാവ്; ഡയാന ട്രില്ലിംഗ്, സാഹിത്യ നിരൂപകൻ; ജാക്വലിൻ സെബല്ലോസ്, നാഷണൽ ഓർഗനൈസേഷൻ ഫോർ വിമൻ പ്രസിഡന്റ്, ജോൺസ്റ്റൺ തന്നെ.
ഈ സംഭവം ഒരു ബൗദ്ധിക "ബാറ്റിൽ ഓഫ് ദ സെക്‌സസ്" എന്ന നിലയിലും വിശേഷിപ്പിക്കപ്പെട്ടു - മെയിലറുടെ അന്നു പ്രസിദ്ധീകരിച്ച, ഫെമിനിസം വിമർശനാത്മക പുസ്തകമായ ദി പ്രിസണർ ഓഫ് സെക്‌സിനെ (1971) ഫലപ്രദമായി പ്രോത്സാഹിപ്പിക്കുന്നു.
അവളുടെ ആമുഖ പരാമർശങ്ങൾ നടത്തേണ്ട സമയമായപ്പോൾ, ജോൺസ്റ്റൺ ഒരു കവിത വായിച്ചു, അതിനുശേഷം രണ്ട് ഫെമിനിസ്റ്റ് സുഹൃത്തുക്കൾ സ്റ്റേജിലെത്തി, മൂന്ന് പേർ ത്രീ-വേ ലെസ്ബിയൻ സെക്‌സിനെ അനുകരിച്ചു (അൽപ്പം ഫെമിനിസ്റ്റ് ഗറില്ല തിയേറ്ററിൽ മുഴുകി, അവൾ യിപ്പികളിൽ നിന്ന് പഠിച്ചതായി സമ്മതിച്ചു ) പെട്ടെന്ന് പുറത്തുകടന്നു.
വർണ്ണാഭമായ ഈ തടസ്സം ഉണ്ടായിരുന്നിട്ടും, 3½ മണിക്കൂർ ഇവന്റിന്റെ ശേഷിക്കുന്ന സമയങ്ങളിൽ ഗ്രീറും മെയിലറും പരസ്പരം (പ്രേക്ഷകരും) വാക്കാലുള്ള പ്രഹരങ്ങൾ തുടർന്നു.
ഈ സംഭവത്തെക്കുറിച്ച് വ്യാപകമായി എഴുതപ്പെട്ടു (സൂസൻ സോണ്ടാഗും സിന്തിയ ഓസിക്കും ഉൾപ്പെടെ നിരവധി എഴുത്തുകാർ പങ്കെടുത്തതിനാൽ) ഇപ്പോൾ ഇതിഹാസ ഡോക്യുമെന്ററി ഫിലിം മേക്കർ D. A. പെനെബേക്കർ ചിത്രീകരിച്ചു, ഒടുവിൽ ടൗൺ ബ്ലഡി ഹാൾ എന്ന കൾട്ട്-ഡോക്യുമെന്ററിയായി മാറി.
അവലംബം പുറംകണ്ണികൾ Official website Archived 2021-03-24 at the Wayback Machine .
രചനകൾ ജിൽ ജോൺസ്റ്റൺ ലൈബ്രറികളിൽ ( വേൾഡ്കാറ്റ് കാറ്റലോഗ്) Born On This Day, 1929: Jill Johnston Town Bloody Hall (1979) on IMDb Lesbian Nation, R.I.P .
by Alison Bechdel , 20 September 2010
ജീആങ്ഷാൻനോസോറസ് ഇംഗ്ലീഷ് വിലാസം https://ml.wikipedia.org/wiki/Jiangshanosaurus
ചൈനയിൽ  നിന്നും കണ്ടെത്തിയ ഒരു വലിയ ദിനോസർ ആണ് ജീആങ്ഷാൻനോസോറസ് .
തുടക്ക ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത് .
ജിൽ ക്രെയ്ഗി ഇംഗ്ലീഷ് വിലാസം https://ml.wikipedia.org/wiki/Jill_Craigie
ബ്രിട്ടനിലെ ആദ്യകാല വനിതാ ഡോക്യുമെന്ററി നിർമ്മാതാക്കളിൽ ഒരാളായിരുന്നു ജിൽ ക്രെയ്ഗി (ജനനം, നൊറീൻ ജീൻ ക്രെയ്ഗി; 7 മാർച്ച് 1911 - 13 ഡിസംബർ 1999) അവരുടെ ആദ്യകാല സിനിമകൾ സോഷ്യലിസ്റ്റ് , ഫെമിനിസ്റ്റ് രാഷ്ട്രീയം എന്നിവയിലൂടെ ശ്രദ്ധേയമാണ്.
എന്നാൽ ലേബർ പാർട്ടി രാഷ്ട്രീയക്കാരനായ മൈക്കൽ ഫുട്ടുമായി (1913-2010) വിവാഹം കഴിച്ചതിലൂടെ ചലച്ചിത്ര നിർമ്മാതാവെന്ന നിലയിലുള്ള അവരുടെ കരിയർ ഒരു പരിധിവരെ മറികടന്നു.
1946 ൽ പുറത്തിറങ്ങിയ ദി വേ വി ലൈവ് എന്ന സിനിമയുടെ നിർമ്മാണ വേളയിലാണ് അവർ കണ്ടുമുട്ടിയത്.
അവർ ബ്രിട്ടീഷ് ഡോക്യുമെന്ററി ഫിലിം മേക്കറും തിരക്കഥാകൃത്തും ഫെമിനിസ്റ്റുമായിരുന്നു.
ലണ്ടനിലെ ഫുൾഹാമിൽ ഒരു റഷ്യൻ അമ്മയ്ക്കും സ്കോട്ടിഷ് പിതാവിനും ജനിച്ച നൊറീൻ ജീൻ ക്രെയ്ഗി ഒരു അഭിനേത്രിയായി സിനിമയിൽ ഔദ്യോഗിക ജീവിതം ആരംഭിച്ചു.
1940-കളുടെ തുടക്കത്തിൽ സിൽവിയ പാൻഖർസ്റ്റിന്റെ ദി സഫ്രഗെറ്റ് മൂവ്‌മെന്റ് വായിച്ചതിൽ നിന്നാണ് ക്രെയ്‌ഗിയുടെ ഫെമിനിസ്റ്റ് വിഷയങ്ങളിൽ ഇടപെടുന്നത്.
ഇതിനുശേഷം, എമ്മെലിൻ പാൻഖർസ്റ്റിന്റെ പ്രതിമയിൽ പുഷ്പങ്ങൾ അർപ്പിക്കാൻ മുൻ വോട്ടർമാരുടെ ഒരു സമ്മേളനത്തിൽ അവർ പങ്കെടുത്തു.
സമ്മതിദായകരുടെ കഥയിൽ അവൾ ഞെട്ടിപ്പോയി.
അവരെ അഭിമുഖം ചെയ്യാനും പ്രസ്ഥാനത്തിന്റെ ഒരു ഡോക്യുമെന്ററിക്ക് അടിത്തറയിടാനും തുടങ്ങി.
പ്രചാരണത്തിനു ശേഷമുള്ള വോട്ടവകാശ പ്രസ്ഥാനത്തിന്റെ സങ്കീർണ്ണമായ ആഭ്യന്തര രാഷ്ട്രീയം കാരണം ഇത് ഒരിക്കലും യാഥാർത്ഥ്യമായില്ല.
ഈ കത്തിടപാടുകളിൽ ഭൂരിഭാഗവും അവളുടെ ആർക്കൈവുകളിൽ കാണാം.
പിന്നീടുള്ള വർഷങ്ങളിൽ, ജോൺ സ്റ്റുവർട്ട് മിൽ മുതലുള്ള ലഘുലേഖകൾക്കൊപ്പം ബ്രിട്ടനിൽ ഫെമിനിസ്റ്റ് സാഹിത്യത്തിന്റെ ഒരു വലിയ ശേഖരം കൈവശം വച്ചുകൊണ്ട് ക്രെയ്ഗി വോട്ടവകാശ പ്രസ്ഥാനത്തിന്റെ അധികാരിയായി.
1979-ൽ, 1914-ൽ ആദ്യമായി പ്രസിദ്ധീകരിച്ച എമ്മെലിൻ പാൻഖർസ്റ്റിന്റെ മൈ ഓൺ സ്റ്റോറിയുടെ പുനഃപ്രസിദ്ധീകരണത്തിന് അവൾ ഒരു ആമുഖം എഴുതി.
അവളുടെ തുടർന്നുള്ള സിനിമകൾ അവളുടെ സോഷ്യലിസ്റ്റ്, ഫെമിനിസ്റ്റ് ചായ്‌വുകൾ ചിത്രീകരിക്കുകയും കുട്ടികളുടെ അഭയാർത്ഥികൾ, ഖനിത്തൊഴിലാളികൾക്കുള്ള തൊഴിൽ സാഹചര്യങ്ങൾ, ലിംഗസമത്വം തുടങ്ങിയ ഇടതുപക്ഷ വിഷയങ്ങൾ കൈകാര്യം ചെയ്യുകയും ചെയ്തു.
അഞ്ച് സിനിമകൾ സംവിധാനം ചെയ്യുകയും രണ്ടെണ്ണം എഴുതുകയും ചെയ്ത ശേഷം, ക്രെയ്ഗി ഏകദേശം നാൽപ്പത് വർഷത്തോളം സിനിമാ ബിസിനസിൽ നിന്ന് വിരമിച്ചു, ബിബിസി ടെലിവിഷനുവേണ്ടി ഒരൊറ്റ സിനിമ നിർമ്മിക്കുന്നതിനായി മടങ്ങിവന്നു.
1953 ഡിസംബറിൽ പ്രദർശിപ്പിച്ച നോർമൻ വിസ്ഡത്തിന്റെ ചലച്ചിത്ര അരങ്ങേറ്റമായ ട്രബിൾ ഇൻ സ്റ്റോറിന്റെ തിരക്കഥാകൃത്തുക്കളിൽ ഒരാളായിരുന്നു ക്രെയ്‌ഗി.
ഈ ചിത്രം കളിച്ച 67 ലണ്ടൻ സിനിമാശാലകളിൽ 51 എണ്ണത്തിലും ബോക്‌സ് ഓഫീസ് റെക്കോർഡുകൾ തകർത്തു.
തിരക്കഥയുടെ ആദ്യ ഡ്രാഫ്റ്റ് എഴുതിയതിന് ശേഷം, വിസ്ഡത്തിന്റെ പങ്കാളിത്തത്തെക്കുറിച്ച് അറിഞ്ഞതിന് ശേഷം ക്രെഡിറ്റിൽ നിന്ന് തന്റെ പേര് നീക്കം ചെയ്യാൻ ക്രെയ്ഗി ആവശ്യപ്പെട്ടതായി റിപ്പോർട്ടുണ്ട്.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Jill Craigie Jill Craigie biography and credits at the British Film Institute 's Screenonline
ജിൽ നെവില്ലെ ഇംഗ്ലീഷ് വിലാസം https://ml.wikipedia.org/wiki/Jill_Neville
ജിൽ അഡ്ലൈഡ് നെവില്ലെ (ജീവിതകാലം: 29 മെയ്1932 – 11 ജൂൺ1997) ഒരു ഓസ്ട്രേലിയൻ നാടകകൃത്തും, കവിയിത്രിയും, എഴുത്തുകാരിയുമായിരുന്നു.
ഓസ്ട്രേലിയയിലെ സിഡ്നിയിൽ ജനിച്ച നെവില്ലെയുടെ ഇളയ സഹോദരൻ റിച്ചാർഡ് നെവില്ലെ ആയിരുന്നു.17-ാം വയസ്സിൽ സിഡ്നി ബൊഹീമിയൻ രംഗത്തുണ്ടായിരുന്ന ബ്ലൂ മൗണ്ടെയ്ൻസ് പ്രദേശത്ത് അവൾ വളർന്നു.
1951- ൽ ഓസ്ട്രേലിയ വിട്ടു ലണ്ടനിലേക്ക് പോയി.
1966- ൽ നെവില്ലെ അവരുടെ ആദ്യത്തെ നോവലായ ഫാൾ-ഗേൾ എഴുതി.
കവികളിൽ പീറ്റർ പോർട്ടറും റോബർട്ട് ലോവലുമായുള്ള ബന്ധത്തെ അടിസ്ഥാനമാക്കിയായിരുന്നു ഇത്.
സമകാലികവിമർശകരിൽ നിന്നും ഈ നോവൽ  അഭിനന്ദനങ്ങൾ ഏറ്റുവാങ്ങി.
മൂന്നു തവണ വിവാഹിതയായി: 1960- ൽ പീറ്റർ ദുവാൽ സ്മിത്ത്, 1970- ൽ ഡേവിഡ് ലീച്ച്, 1993- ൽ ലൂയിസ് വോൾപേർട്ട്.
1995- ൽ റോയൽ സൊസൈറ്റി ഓഫ് ലിറ്ററേച്ചറിന്റെ ഫെല്ലോ ആയി അവർ തിരഞ്ഞെടുക്കപ്പെട്ടു.
നോവലുകൾ ദ ഡേ വി കട്ട് ദ ലാവണ്ടർ (1995) സ്വിമ്മിംഗ് ദ ചാനൽ (1993 ലാസ്റ്റ് ഫെറി ടു മാൻലി (1984) ISBN 0140070680 ദ ലവ് ജെം (1970) ഫാൾ-ഗേൾ (1966) അവലംബങ്ങൾ
ജിൽ ബൈഡൻ
ജിൽ ട്രേസി ബൈഡൻ (ജനനം; ജൂൺ 5, 1951) 2009 മുതൽ 2017 വരെയുള്ള കാലഘട്ടത്തിൽ അമേരിക്കൻ ഐക്യനാടുകളുടെ 47 ആമത്തെ വൈസ് പ്രസിഡന്റും നിലവിലെ പ്രസിഡന്റുമായ ജോ ബൈഡൻറെ പത്നിയാണ്.
അവർ ന്യൂ ജർസിയിലെ ഹാമ്മൺടണിൽ ജനിക്കുകയും പെൻസിൽവാനിയയിലെ വില്ലോ ഗ്രോവിൽ വളരുകയും ചെയ്തു.
1977 ൽ പെൻസിൽവാനിയയിൽനിന്നുള്ള ജോ ബൈഡനെ അവർ വിവാഹം കഴിക്കുകയും അദ്ദേഹത്തിൻറെ ആദ്യഭാര്യയിലുള്ള രണ്ടു കുട്ടികളായ ബ്യൂ, ഹണ്ടർ എന്നിവർക്കു പോറ്റമ്മയായിത്തീരുകയും ചെയ്തു.
1972 ലുണ്ടായ ഒരു കാറപകടത്തിൽ ഈ കുട്ടികളുടെ അമ്മയും കുഞ്ഞുസഹോദരിയും മരണപ്പെട്ടിരുന്നു.
ജോ ബൈഡനും ജില്ലിനും ആഷ്‍ലി എന്നപേരിൽ 1981 ൽ ജനിച്ച ഒരു കുട്ടികൂടിയുണ്ട്.
ജിൽ ട്രേസി ജേക്കബ്സ് 1951 ജൂൺ 3 ന് ന്യൂജേഴ്‌സിയിലെ ഹാമൺടണിൽ ജനിച്ചു.
അവലംബം ↑ The date of June 5 given in this 2009 Washington Post piece previously used in this article is incorrect.
ജിൽ ജിം
ജിൽ ജിം (Jill Jim)ഒരു അമേരിക്കൻ ( നവാജോ ) ഹെൽത്ത് അഡ്മിനിസ്ട്രേറ്ററും എപ്പിഡെമിയോളജിസ്റ്റും നവാജോ ഡിപ്പാർട്ട്മെന്റ് ഓഫ് ഹെൽത്തിന്റെ എക്സിക്യൂട്ടീവ് ഡയറക്ടറുമാണ്.
യു.എസ്. പ്രസിഡന്റ് ജോ ബൈഡന്റെ കോവിഡ്-19 ഉപദേശക സമിതിയിലെ അംഗവുംകൂടിയാണ് അവർ.
ജിം നോർത്തേൺ അരിസോണ യൂണിവേഴ്സിറ്റിയിൽ ഹെൽത്ത് പ്രൊമോഷനിലും കമ്മ്യൂണിറ്റി ഹെൽത്ത് എഡ്യൂക്കേഷനിലും ബിരുദം പൂർത്തിയാക്കി.
യൂട്ടാ യൂണിവേഴ്സിറ്റിയിൽ നിന്ന് ഹെൽത്ത് കെയർ അഡ്മിനിസ്ട്രേഷനിലും പബ്ലിക് ഹെൽത്തിലും ബിരുദാനന്തര ബിരുദം നേടിയ അവർ പിന്നീട് 2017-ൽ പബ്ലിക് ഹെൽത്തിൽ പിഎച്ച്ഡി പൂർത്തിയാക്കി ശ്വാസകോശ അർബുദമുള്ള നോൺ-ഹിസ്പാനിക് വൈറ്റ് രോഗികളുമായി താരതമ്യപ്പെടുത്തുമ്പോൾ അമേരിക്കൻ ഇന്ത്യൻ, അലാസ്ക സ്വദേശികൾക്കിടയിലുള്ള ഹെൽത്ത് കെയർ കോസ്റ്റ് ആൻഡ് യൂട്ടിലൈസേഷൻ ഡിഫറൻസസ് എന്നായിരുന്നു അവരുടെ പ്രബന്ധം.
മിയ ഹാഷിബെ ആയിരുന്നു ജിമ്മിന്റെ ഡോക്ടറൽ ഉപദേശക.
ന്യൂ മെക്‌സിക്കോയിലെ ആൽബുകെർക്കിലെ ഹെൽത്ത് ഇൻസൈറ്റിന്റെ ഹെൽത്ത് കെയർ അനലിസ്റ്റായിരുന്നു ജിം.
നവാജോ ഏരിയ ഇന്ത്യൻ ഹെൽത്ത് സർവീസിന്റെ കൺസൾട്ടന്റായും പിന്നീട് യൂട്ടാ ഡിപ്പാർട്ട്‌മെന്റ് ഓഫ് ഹെൽത്തിന്റെ എപ്പിഡെമിയോളജിസ്റ്റായും ജോലി ചെയ്തു.
2019 ജനുവരിയിൽ, നവാജോ ഡിപ്പാർട്ട്‌മെന്റ് ഓഫ് ഹെൽത്തിന്റെ എക്‌സിക്യൂട്ടീവ് ഡയറക്ടറായി അവർ ജോനാഥൻ നെസിന്റെ കാബിനറ്റിൽ അംഗമായി.
2020 നവംബർ 28-ന്, നിയുക്ത യുഎസ് പ്രസിഡന്റ് ജോ ബൈഡന്റെ കോവിഡ്-19 ഉപദേശക സമിതിയിലെ അംഗമായി ജിമ്മിനെ പ്രഖ്യാപിച്ചു.
യുട്ടായിലെ നവാജോ പർവതത്തിൽ നിന്നുള്ളയാളാണ് ജിം.
ജിം നവാജോ ഭാഷയിൽ പ്രാവീണ്യമുള്ളയാളും നവാജോ നേഷൻ അംഗവുമാണ്.
ജിൽ ട്വീഡി ഇംഗ്ലീഷ് വിലാസം https://ml.wikipedia.org/wiki/Jill_Tweedie
ബ്രിട്ടീഷ് ഫെമിനിസ്റ്റും എഴുത്തുകാരിയും ബ്രോഡ്കാസ്റ്ററുമായിരുന്നു ജിൽ ഷീലാ ട്വീഡി (22 മെയ് 1936 - 1993 നവംബർ 12).
വിദ്യാഭ്യാസം സൗത്ത് ലണ്ടനിലെ ക്രോയ്ഡണിലുള്ള സ്വതന്ത്ര ക്രോയ്ഡൺ ഹൈസ്കൂളിലായിരുന്നു.
ഫെമിനിസ്റ്റ് വിഷയങ്ങളെക്കുറിച്ച് (1969–1988) 'ഗാർഡിയൻ' എന്ന ലേഖനത്തിൽ Letters from a faint-hearted feminist , ആത്മകഥയായ ഈറ്റിംഗ് ചിൽഡ്രൻ (1993) എന്നിവ എഴുതി.
മേരി സ്റ്റോട്ടിന് ശേഷം ദി ഗാർഡിയൻ വനിതാ പേജിലെ പ്രധാന കോളമിസ്റ്റായി.
അവരുടെ ശൈലിയും ഇടതുപക്ഷ ചായ്‌വുമുള്ള രാഷ്ട്രീയവും 1970 കളിലും 1980 കളിലും ബ്രിട്ടീഷ് ഫെമിനിസത്തിന്റെ ആദർശം പിടിച്ചെടുത്തു.
2005 നവംബറിൽ പ്രസ് ഗസറ്റിന്റെ 40 സ്വാധീനമുള്ള ബ്രിട്ടീഷ് പത്രപ്രവർത്തകരുടെ ഗാലറിയിൽ ഉൾപ്പെടുത്തിയ അഞ്ച് സ്ത്രീകളിൽ ഒരാളായിരുന്നു അവർ.
ഹംഗേറിയൻ കൗണ്ട് ബേല സിറാക്കി, ബോബ് ഡി അൻ‌കോണ, 1993 ൽ മോട്ടോർ ന്യൂറോൺ രോഗം ബാധിച്ച് മരിക്കുന്നതുവരെ അവരുടെ പങ്കാളിയായ പത്രപ്രവർത്തകൻ അലൻ ബ്രയൻ എന്നിവരുമായി അവർ മൂന്നുതവണ വിവാഹിതയായി.
നാഷണൽ പോർട്രെയിറ്റ് ഗാലറിയിലെ ഒരു ഗ്രൂപ്പ് ഛായാചിത്രത്തിൽ സഹ ഗാർഡിയൻ വിമൻസ് പേജ് സംഭാവകരായ മേരി സ്റ്റോട്ട്, പോളി ടോയ്ൻ‌ബീ, പോസി സിമ്മണ്ട്സ്, ലിസ് ഫോർ‌ഗാൻ എന്നിവരോടൊപ്പം അവരെ അനുസ്മരിക്കുന്നു.
അവലംബം പുറംകണ്ണികൾ Jill Tweedie: The Fainthearted Feminist , BBC
ജിൽ മീഗറിൻറെ കൊലപാതകം
2012ൽ ആസ്ട്രേലിയയിലെ മെൽബണിൻറെ പ്രാന്തപ്രദേശത്തുള്ള ബ്രൺസ്‍വികിൽ നടന്ന ബലാത്സഗത്തിൽ കൊല്ലപ്പെട്ട അയർലൻറുകാരിയായ വനിതയായിരുന്നു ജിൽ മീഗർ.
( Gillian Meagher (née McKeon ) / ˈ m ɑːr / ) 29 കാരിയായ മീഗർ ബ്രുൻസ്‍വികിലെ ഒരു പബിൽ നിന്ന് വീട്ടിലേക്ക് മടങ്ങവെ 2012 സപ്തംബർ 22ൻറെ പ്രഭാതത്തിലാണ് പീഡനത്തിനിരയായത്.
ആസ്ട്രേലിയയിലും അയർലെൻറിലും ഏറെ കോളിളക്കം സൃഷ്ടിച്ച കൊലപാതകമായിരുന്നു മീഗറിൻറേത്.
മീഗറിനെ കാണാനില്ലെന്നാണ് ആദ്യം കേസ് റിപ്പോട്ട് ചെയ്തത്.
ടോം മീഗർ എന്ന ഭർത്താവ് പോലീസിൽ പരാതി നൽകി.
സിസിടിവി ക്യാമറ കേന്ദ്രീകരിച്ചുള്ള അന്വേഷണത്തിനൊടുവിൽ ബ്രൗൺസ്വികിൽ നിന്നും 50 കിലോമീറ്റർ അകലെയുള്ള ഗിസ്ബോൺ എന്ന സ്ഥലത്ത് വെച്ചാണ് ആറ് ദിവസത്തിന് ശേഷം മൃതദേഹം കണ്ടെടുത്തത്.
സംഭവത്തിൽ ആൻഡ്രിയൻ ഏണസ്റ്റ് ബായ്‍ലെ(Adrian Ernest Bayley) എന്നയാൾ ഒടുവിൽ പിടിയിലായി.35 വർഷം പരോൾ പോലും നൽകാത്ത ജീവപര്യന്തമാണ് അയാൾക്ക് കോടതി ശിക്ഷ വിധിച്ചത്.2055 വരെ പരോൾ നൽകാതെ ജീവപര്യന്തം ശിക്ഷ നൽകാനാണ് കോടതി വിധിച്ചതിനാൽ നീതിന്യായ ചരിത്രത്തിൽ ഏറെ ശ്രദ്ധിക്കപ്പെട്ട കേസാണിത്.
ജിൽ സ്റ്റൈൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജിൽ സ്റ്റൈൻ (ജനനം May 14, 1950) ഒരു അമേരിക്കൻ ഭിഷ്വഗരയും സാമൂഹിക പ്രവർത്തകയുമാണ്.
2012ലെയും 2016ലെയും പ്രസിഡണ്ട് തിരഞ്ഞെടുപ്പിൽ ഗ്രീൻ പാർട്ടി നാമനിർദ്ദേശം ചെയ്തത് അവരെയാണ്.
2002-ലെയും 2010-ലെയും മസാച്യുസെറ്റ്സ് ഗവർണർ തിരഞ്ഞെടുപ്പിൽ മൽസരിച്ച് പരാജയപ്പെട്ടു.
ജിൽബർട്ടീസ് ഭാഷ ഇംഗ്ലീഷ് വിലാസം https://ml.wikipedia.org/wiki/Gilbertese_language
ഓസ്ട്രണേഷ്യൻ ഭാഷാകുടുംബത്തിലെ , ഓഷ്യാനിയൻ ശാഖയിൽ പെടുന്നതും ന്യൂക്ലിയാർ മൈക്രോനേഷ്യൻ ഉപശാഖയിൽ പെടുന്നതുമായ ഭാഷയാണ് ജിൽബർട്ടീസ് അല്ലെങ്കിൽ കിരിബാസ് (ചിലപ്പോൾ കിരിബാറ്റീസ് ).
ക്രീയ-കർമം-കർത്താവ് എന്ന ക്രമത്തിലാണ് വാക്യഘടന.
തെൽമ ഗ്രേ ജെയിംസ് ഇംഗ്ലീഷ് വിലാസം https://ml.wikipedia.org/wiki/Thelma_G.
ഒരു ഫോക്ക്‌ലോറിസ്റ്റും പ്രഭാഷകയുമായിരുന്നു തെൽമ ഗ്രേ ജെയിംസ് (1899-1988) .
നഗര നാടോടി പാരമ്പര്യങ്ങളുടെ ശേഖരണത്തിന്റെയും പഠനത്തിന്റെയും തുടക്കക്കാരിയായ അവർ 1949-ൽ അമേരിക്കൻ ഫോക്ലോർ സൊസൈറ്റിയുടെ പ്രസിഡന്റായി തിരഞ്ഞെടുക്കപ്പെട്ടു.
ജെയിംസ് മിഷിഗണിലെ ഡെട്രോയിറ്റിൽ ഒരു ക്വാക്കർ കുടുംബത്തിലാണ് ജനിച്ചത്.
അവൾ മിഷിഗൺ സർവ്വകലാശാലയിൽ ചേർന്നു.
1920-ൽ ബിഎയും 1923-ൽ എംഎയും നേടി.
ചിക്കാഗോ യൂണിവേഴ്സിറ്റിയിൽ ഫോക്ലോറിൽ ബിരുദാനന്തര ബിരുദ കോഴ്‌സുകളും പഠിച്ചു.
ജെയിംസിന്റെ ദീർഘകാല കൂട്ടാളി മാർഗരിറ്റ് ഹിക്‌സ് ആയിരുന്നു References ↑
തെൽമ ഡെയ്‌ലി-സ്റ്റൗട്ട് ഇംഗ്ലീഷ് വിലാസം https://ml.wikipedia.org/wiki/Thelma_Dailey-Stout
ഒരു ആഫ്രിക്കൻ അമേരിക്കൻ, പൗരാവകാശ പ്രവർത്തകയായിരുന്നു തെൽമ ഡെയ്‌ലി-സ്റ്റൗട്ട് (1918 - 2005) .
1970 കളിൽ ന്യൂയോർക്ക് സിറ്റിയിലെ തൊഴിലാളി പ്രസ്ഥാനത്തിൽ സജീവമായിരുന്ന അവർ ജീവിതകാലം മുഴുവൻ നിരവധി പൗരാവകാശ സംഘടനകളിൽ അംഗമായിരുന്നു.